மலத்தோடோ, மலமில்லாமலோ கடும் துர்நாற்றத்தோடு நீர் நீராக அடங்காமல் போகும் வயிற்றுப்போக்கு...பெரும்பீதியின் காரணமாக உண்டாகும் வயிற்றுப்போக்கும் கழிச்சல் எனப்படும்...பெரும்பாலும் மரணத்தறுவாயில் உண்டாகிறது...எனவேதான் 'கழிசல்லே போக' என்னும் வசைச்சொல் ஏற்பட்டது... இரகு ஒரு மாதமாக உடல் நலமில்லாமல் படுத்த படுக்கையாகக் கிடக்கிறான்...நேற்றிலிருந்து கழிச்சல் வேறு கண்டுவிட்டது...என்ன ஆகுமோ தெரியவில்லை! (பேதி) சீறும் பாம்பைக்கண்டால் எல்லாருக்கும் கழிச்சல்தான்...(பெரும்பீதி) இரவு நேரங்களில் பேய் பிசாசு என்றாலே சிலருக்கு கழிச்சல் கண்டுவிடும்...(பெரும்பீதி) கட்டு + திட்டம் = கட்டுதிட்டம்...ஒரு திட்டத்தில் சம்பந்தப்பட்டவர்களை அந்த திட்டத்தில் கட்டுறச்செய்வது கட்டுதிட்டம்...ஒரு காரியம் நிறைவேற விதிமுறைகளோடு (சட்டதிட்டங்கள்) நன்கு திட்டமிடல் வேண்டும்...பின்னர் அந்த திட்டத்தை நிறைவேற்ற நியமிக்கப்பட்டவர்களை அந்த விதிமுறைகளை ஒழுங்காகப் பின்பற்றுமாறு கட்டாயப்படுத்தவேண்டும் (அதாவது கட்டு போடவேண்டும்)...இதுவே கட்டுதிட்டம்...ஒழுக்கம், வரையறை, சட்டதிட்டங்கள் ஆகிய கூறுகள் அடங்கியதே கட்டுதிட்டம் ஆகும்... அந்த முதியவர் இந்த வயதில் வீடு கட்ட திட்டமிட்டுள்ளார்.. தன்னால் சிரமப்படமுடியாது என்பதால் தன் நான்கு பிள்ளைகளில் யார்யார் எந்தெந்த காரியங்களை எப்படியெப்படிச் செய்யவேண்டுமென்று நிர்ணயித்து கட்டுதிட்டம் செய்துவிட்டார்....இனி பிள்ளைகளின் பாடு!